Donedavni HDZ-ovac Drago Prgomet danas je na svom Facebook-profilu komentirao jučerašnji prosvjed i antiprosvjed u Zagrebu, tvrdeći da su oni potvrda njegove tvrdnje da "nesigurnost počinje vladati zagrebačkim ulicama".

"Sve je to posljedica isključivosti i nedostatka volje za razgovor. I Karamarko i Milanović bježe od dijaloga i odgovornosti. Iz dana u dan dokazuju da im je pobjeda na izborima važnija od budućnosti zemlje", napisao je između ostalog Prgomet na Facebooku.

"Treba li Hrvatskoj 'događanje naroda'? Je li ovo način kako ćemo zaposliti stotine tisuća nezaposlenih i odgovoriti desetine tisuća mladih ljudi koji razmišljaju o odlasku iz Hrvatske? Želimo li Hrvatsku u kojoj ne smijemo vlastitu djecu u sred bijela dana poslati u centar Zagreba? Trebamo li biti taoci takvih politika? Trebaju li nam takvi političari!?", upitao se Prgomet.

Podsjetimo, Prgomet je krajem veljače dao ostavku na mjesto zamjenika predsjednika HDZ-a te napustio stranku. Prgomet je prije toga više puta izražavao nezadovoljstvo načinom na koji predsjednik HDZ-a Tomislav Karamarko vodi stranku.

>> I Milanovićev dom treba poštivati!

>> Klemm: Iza protuprosvjeda stoji Zoran Milanović